Source: http://docplayer.hu/3105831-Kepzesi-tananyag-az-uj-polgari-torvenykonyv-cselekvokepessegi-szabalyainak-alkalmazasa.html
Timestamp: 2018-07-22 17:24:34
Document Index: 24434576

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Képzési tananyag. Az új Polgári Törvénykönyv cselekvőképességi szabályainak alkalmazása - - PDF
Download "Képzési tananyag. Az új Polgári Törvénykönyv cselekvőképességi szabályainak alkalmazása -"
1 1 Képzési tananyag Az új Polgári Törvénykönyv cselekvőképességi szabályainak alkalmazása - Képzési program hivatásos gondnokok hivatásos támogatóvá történő átképzéséhez c. 22 órás képzéshez I. modul Jogi ismeretek I. A Fogyatékossággal élő személyek jogairól szóló ENSZ Egyezmény jelentősége a cselekvőképességi szabályok megváltozásában 1. A fogyatékossággal élő személyek helyzete a cselekvőképességre vonatkozó, március 15-éig hatályos szabályok alapján Az értelmi fogyatékossággal élő emberek jogainak védelmére, károsodástól való megóvására sokáig egyetlen jogintézmény szolgált Magyarországon: a cselekvőképességet érintő gondnokság alá helyezés, amely március 15-éig korlátozó vagy kizáró gondnokság lehet. Ennek megfelelően az értelmi fogyatékos személyek meghatározó része ma gondnokság alatt áll. A cselekvőképesség korlátozása vagy kizárása nem csupán elvont jogi fogalmak, azoknak súlyos következményei vannak az érintettek mindennapi élete tekintetében. A cselekvőképesség az embernek az a joga, hogy saját akaratnyilatkozatával saját nevében szerezhet jogokat és vállalhat kötelezettségeket, azaz tulajdonképpen a cselekvőképesség gyakorlása révén válik lehetővé, hogy valaki közvetlenül részt vegyen a társadalmi életben. A cselekvőképesség kizárása vagy korlátozása az érintett társadalmi életben való részvétele elé állít komoly akadályokat. Más államok statisztikai adataival összehasonlítva a gondnokság alatt álló személyek száma aránytalanul magas hazánkban, különösen a cselekvőképességet kizáró gondnokság alatt állóké. A gondnokoltak kétharmada, azaz mintegy 40 ezer személy jelenleg kizáró gondnokság alatt áll. (Összehasonlításként: a 10,4 milliós lakosú Csehországban 30 ezren, a 9,1 millió lakosú Svédországban pedig csak 3500-an állnak gondnokság hatálya alatt, míg a 10 milliós Magyarországon közel 58 ezren.) A gondnokoltak magas számának hátterében több tényező áll. Minden bizonnyal szerepet játszik benne a helytelen bírósági gyakorlat, a nem kellően részletes szakértői vélemények, a család és a társadalom túlzott félelme, hogy az érintett személyek nem tudnak megfelelő döntéseket hozni, a szociális háló hiányosságai, a támogató közeg hiánya. Tagadhatatlanul is idetartozik azonban az, hogy a cselekvőképességet érintő gondnokságnak jelenleg nincs alternatívája a magyar
2 2 jogrendszerben, nincs a nagykorú személyek döntéseinek meghozatalát a cselekvőképesség korlátozása nélkül biztosító jogintézmény. Az Országos Bírósági Hivatal adatai szerint 2012-ben fő állt gondnokság alatt. A gondnokság alatt álló személyek száma 2011-ben és 2012-ben* Gondnokság típusa Gondnokság alatt álló személyek száma kizáró korlátozó n.a Összesen (*Adatok az Országos Bírósági Hivatal február 20-i adatszolgáltatása alapján.) A Polgári Törvénykönyvről szóló évi IV. törvénynek már a évi módosítása (2001. évi XV. törvény) során célként fogalmazódott meg, hogy az érintetteket csak annyiban és addig korlátozzák önállóságukban, amennyiben és ameddig ez jogaik megóvása érdekében feltétlenül szükséges. A évi reform során számos, a korlátozottan cselekvőképes és cselekvőképtelen személyeket védő rendelkezés épült be a Ptk. szabályrendszerébe. Így például elismerve azt a tényt, hogy az idő múlásával az érintett állapotában akár negatív, akár pozitív irányban jelentős változás következhet be megjelent a gondnokság alá helyezés kötelező felülvizsgálata. Lehetővé vált továbbá, hogy ne csak általánosságban, hanem egyes ügycsoportokra is korlátozhassa a bíróság az érintettek cselekvőképességét. A Ptk. meg is határozta, hogy különösen mely ügycsoportok tekintetében indokolt vizsgálni a cselekvőképesség korlátozását (jövedelemmel, vagyonnal való rendelkezés, családjogi jognyilatkozatok megtétele, bentlakásos szociális intézményben való elhelyezés, egészségügyi ellátással összefüggő jogok gyakorlása stb.). A pozitív irányú jogszabály-módosítás mégsem hozta meg a várt eredményt. Nem terjedt el az ügycsoportos korlátozás, a bíróságok továbbra is jellemzően kizáró vagy általánosan korlátozó gondnokság alá helyezték az érintetteket. Mindeközben az értelmi fogyatékossággal élő személyek jogait védő társadalmi szervezetek mind a nemzetközi, mind a hazai jogfejlődéssel összhangban határozott változásokat sürgettek a cselekvőképesség polgári jogi szabályozásában és a bírósági jogalkalmazásban is.
3 3 2. A Fogyatékossággal élő személyek jogairól szóló ENSZ Egyezmény jelentősége, a cselekvőképességre és a nagykorú személyek döntéshozatalának elősegítésére vonatkozó rendelkezései Az 1980-as évektől kezdve a világ számos országában elindultak azok a mozgalmak, amelyek azt tűzték zászlajukra, hogy a döntéshozatalukban gátolt személyek számára a cselekvőképességük gyakorlásához segítséget nyújtsanak, a cselekvőképesség korlátozására alternatívát találjanak. Ugyancsak egyre többen sürgették egy olyan nemzetközi egyezmény megszületését, amely kifejezetten a fogyatékossággal élő személyek jogait deklarálja. A nemzetközi emberi jogi egyezmények tartalmaznak a fogyatékos emberek jogait védő szabályokat, valamint a hátrányos megkülönböztetés tilalmára vonatkozó rendelkezéseket. Ezek az egyezmények azonban nyilvánvalóan nem a fogyatékossággal élő személyeket helyezik a középpontba. Ezért is bír óriási jelentőséggel az Egyesült Nemzetek (ENSZ) égisze alatt kidolgozott, a Fogyatékossággal élő személyek jogairól szóló egyezmény. Az Egyezményt 2006 decemberében fogadták el és 2007-ben Magyarország elsőként ratifikálta azt, majd tette a magyar jogrendszer részévé. Az Egyezmény kihirdetésére a évi XCII. törvénnyel került sor. Az Egyezményhez való csatlakozásnak, az Egyezmény kihirdetésének óriási jelentősége van, hiszen ezáltal Magyarország kötelezettséget vállalt arra, hogy jogszabályait az Egyezmény rendelkezéseihez igazítja, azoknak megfelelteti. Az Egyezménynek a cselekvőképességre vonatkozó szabályai erős ösztönzést jelentettek a Polgári Törvénykönyv cselekvőképességi szabályainak módosítására, valamint a nagykorú személyek döntéshozatalát elősegítő új jogintézmény, a támogatott döntéshozatal bevezetésére. (Az Egyezmény természetesen a fogyatékossággal élő személyek életének más vonatkozásaiban is jelentős előrelépést hozott, ezek bemutatására a tananyag tematikájára tekintettel csak érintőlegesen kerül sor.) Az Egyezmény a fogyatékos emberek jogait és azok érvényesülésére vonatkozó kötelezettségeket magában foglaló norma. Az Egyezmény nem speciális, új jogokat követel a fogyatékossággal élő személyeknek, hanem a többségi társadalom tagjait megillető jogok teljes körű gyakorlását kívánja biztosítani számukra. Fontos kiemelni, hogy az Egyezmény nem betegségként tekint a fogyatékosságra. Az Egyezmény meghatározása szerint fogyatékossággal élő személy minden olyan személy, aki hosszan tartó fizikai, értelmi, szellemi vagy érzékszervi károsodással él, amely számos egyéb akadállyal együtt korlátozhatja az adott személy teljes, hatékony és másokkal egyenlő társadalmi szerepvállalását. Az Egyezmény tehát a pszichiátriai beteg emberek körét is beemeli a fogyatékossággal élő személyek körébe. Az Egyezmény célja valamennyi emberi és alapvető szabadság teljes és egyenlő gyakorlásának előmozdítása, védelme és biztosítása valamennyi fogyatékossággal élő személy számára, és a velük született emberi méltóság tiszteletben tartásának előmozdítása. Az Egyezmény alapelvei a veleszületett méltóság és az egyéni autonómia tisztelete, a hátrányos megkülönböztetés tilalma, a társadalmi integráció, a másság tisztelete, az esélyegyenlőség, az akadálymentesség, a nők és férfiak közötti egyenlőség, továbbá a fogyatékossággal élő gyermekek formálódó képességeinek és identitásuk megőrzéséhez fűződő jogának tiszteletben tartása. Az Egyezmény jelentős vívmánya, hogy mindezek megvalósítása érdekében konkrét feladatokat fogalmaz meg az Egyezményhez csatlakozó államok kormányai számára
4 4 többek között az egyenlőség és a hátrányos megkülönböztetéstől való mentesség, a fogyatékossággal élő nők és gyermekek védelme, a tudatosság növelése, a hozzáférhetőség, az élethez való jog, a törvény előtti egyenlőség, az igazságszolgáltatáshoz való hozzáférés, a személyi szabadság és biztonság, az egyén integritásának védelme, az önálló életvitel és a közösségbe való befogadás, az oktatás, az egészségügy, az információkhoz való hozzáférés, a munkavállalás, a szociális védelem, a politikai életben és a közéletben való részvétel, továbbá a kulturális életben való részvétel terén. E feladatok teljesítését nemzeti és nemzetközi szinten is ellenőrizni kell az Egyezmény értelmében. Az Egyezmény A törvény előtti egyenlőség cím alatt, a 12. cikkében rögzíti, hogy a fogyatékossággal élő személyeket az élet minden területén másokkal azonos alapon megilleti a jog-, illetőleg a cselekvőképesség. Az államoknak meg kell hozniuk a szükséges intézkedéseket annak érdekében, hogy a fogyatékossággal élő személyek cselekvőképességének gyakorlásához esetlegesen szükséges segítség hozzáférhetővé váljon. A kormányoknak biztosítaniuk kell továbbá, hogy a cselekvőképesség gyakorlására vonatkozó valamennyi intézkedés megfelelő és hatékony biztosítékokat tartalmazzon a visszaélések megelőzésére. Az ilyen biztosítékok garantálják, hogy a cselekvőképesség gyakorlására vonatkozó intézkedések tiszteletben tartják a személy jogait, akaratát és választásait, összeférhetetlenségtől és indokolatlan befolyástól mentesek, arányosak és a személy körülményeire szabottak, a lehető legrövidebb időre vonatkoznak. A cselekvőképességet érintő intézkedéseket a hatáskörrel rendelkező, független és pártatlan hatóságnak vagy igazságügyi szervnek rendszeresen felül kell vizsgálnia. A biztosítékok azzal arányosak, amilyen mértékben az adott intézkedések érintik a személy jogait és érdekeit. Az Egyezmény 12. cikkének alapvetése az, hogy a cselekvőképesség mindenki számára adott, elismerése nem függ annak önállóan vagy segítséggel történő gyakorlásától. A részes államok biztosítják a fogyatékossággal élő emberek számára azokat az intézkedéseket, melyek cselekvőképességük gyakorlásához szükségesek, annak érdekében, hogy ők maguk (szükség esetén segítséggel) másokkal azonos alapon gyakorolni tudják, a többi közt tulajdonhoz, örökléshez, pénzügyeik ellenőrzéséhez való jogukat. Az Egyezmény magyar fordításának elkészítésekor több fogyatékosságügyi és emberi jogi civil szervezet megfogalmazta aggályait a magyar nyelvű fordítás hiányosságaival, pontatlanságaival kapcsolatban. Az Egyezmény hivatalos szövegverziói közé tartozik a többi között az angol nyelvű változat is, mely a legal capacity kifejezést használja a 12. cikkben. A legal capacity kifejezésnek a magyar jogi nyelvben nincs olyan egy szóval helyettesíthető szakkifejezése, mely visszaadná a legal capacity tartalmát. A fogalom komplex tartalmának megfelelő magyar nyelvű változat a jog- és cselekvőképesség, hiszen a definíció magában foglalja a capacity to rights és a capacity to act tartalmakat is. Ezzel szemben a magyar nyelvű szövegverzió a jog-illetőleg cselekvőképesség, valamint a cselekvőképesség kifejezéseket használja a 12. cikkben, mely nem megfelelően és nem pontosan adja vissza a legal capacity tartalmát. Ezzel szemben az Egyezményt kihirdető törvényjavaslathoz benyújtott indokolás hangsúlyozza, hogy az Egyezmény 12. cikkében a jog-, illetőleg cselekvőképesség
5 5 kifejezésben az illetőleg szó és/vagy -ot jelent, attól függően, hogy az adott esetben érintett személy milyen fokban cselekvőképes. A rendelkezésben szereplő azonos alapon kifejezés pedig akként értelmezendő, hogy a fogyatékossággal élő személyekre ugyanazokat a jogképességi és cselekvőképességi szabályokat kell alkalmazni, mint bárki másra. A hivatalos értelmezés szerint tehát az azonos szabályok alkalmazása nem jelenti azt, hogy mindenki egyformán cselekvőképes, viszont a cselekvőképességi szabályokat nem lehet a fogyatékosság okán diszkriminatívan alkalmazni. Az Egyezmény végrehajtását ellenőrző ENSZ Bizottság a civil szervezetek álláspontját erősítette meg, amikor Magyarországgal kapcsolatban 2012-ben megfogalmazott Záró Észrevételiben egyértelműen kifejtette, hogy a gondnoksági rendszer, különösen a kizáró gondnokság fenntartása ellentétes az Egyezménnyel: A Bizottság azonban aggodalmát fejezi ki amiatt, hogy az új Polgári Törvénykönyv tervezete továbbra is lehetővé teszi helyettes döntéshozatali rendszer fenntartását módosított formában. A Bizottság javasolja, hogy a Részes állam ( ) tegyen azonnali lépéseket a gondnokság intézményétől való eltérés irányában, annak érdekében, hogy a helyettes döntéshozataltól elmozduljon a támogatott döntéshozatal felé, mely tiszteletben tartja a személy autonómiáját, akaratát és választásait és teljes összhangot teremt az Egyezmény 12. cikkével. Mindez magában foglalja az egyén jogának tiszteletben tartását, hogy saját maga tájékozott beleegyezését adja vagy visszavonja orvosi kezeléssel kapcsolatosan, hogy gyakorolja az igazságszolgáltatáshoz való hozzáféréshez való jogot, a választójogot, a házasságkötéshez való jogot, a munkához való jogot és a jogot, hogy lakóhelyét megválassza. (Fenti megállapítások ellenére a évben elfogadott új Polgári Törvénykönyv nem szünteti meg nagykorú személyeknél a cselekvőképesség kizárásának lehetőségét.) Összességében megállapítható, hogy az Egyezmény paradigmaváltást jelent a fogyatékossággal élő személyek jogainak általános megítélése és ezen belül a cselekvőképességük értelmezése tekintetében is. Azáltal pedig, hogy Magyarország az Egyezmény részes állama lett, kötelezettséget vállalt az Egyezmény rendelkezéseinek átvételére, jogszabályaiba való átültetésére. 3. A hazai jogrendszer megfeleltetése a Fogyatékossággal élő személyek jogairól szóló ENSZ Egyezménynek, különös tekintettel az új Polgári Törvénykönyvre Az Egyezmény kihirdetését követően számos pozitív jogszabály-módosítás született az Egyezmény rendelkezéseinek való megfelelés érdekében. A fogyatékos személyek jogairól és esélyegyenlőségük biztosításáról szóló évi XXVI. törvényben június 1-jei hatállyal módosult a fogyatékos személy fogalma, amelybe bekerültek a pszicho-szociális károsodással élő személyek (a korábbi szaknyelvben pszichiátriai betegeknek nevezett személyek). Az Egyezmény jelentőségét, rendelkezéseinek kikényszeríthetőségét mutatja, hogy a fogyatékos személy fogalmának módosítására az Egyezmény nemzetközi ellenőrzését végző
6 6 ENSZ-Bizottság hívta fel Magyarországot, amely kellő nyomásgyakorlást jelentett a döntéshozók számára. Jelentős változás történt a fogyatékossággal élő emberek politikai életben való részvételének biztosításában is. A korábbi szabályozás értelmében nem rendelkeztek választójoggal a cselekvőképességet korlátozó vagy kizáró gondnokság alatt álló személyek, nem szavazhattak, és ők sem indulhattak a választásokon. Az új választójogi törvény (a választási eljárásról szóló évi XXXVI. törvény) a választási eljárás alapelvei között rögzíti a fogyatékossággal élő választópolgárok joggyakorlásának elősegítését. Megszűnt az a korábbi automatizmus, hogy a korlátozottan cselekvőképes és cselekvőképtelen személyeknek nincs választójoga. A bíróságnak a cselekvőképességet érintő gondnokság alá helyezés során külön kell vizsgálnia a választójog kérdését, és a választójogból való kizárásról külön határoznia kell. Ha a bíróság a nagykorú személyt a választójogból nem zárja ki, a gondnokság alá helyezett személy a választójogát személyesen gyakorolja, e jog gyakorlásával kapcsolatosan önállóan érvényes jognyilatkozatot tehet. Bár a korábbi automatikus választójogi korlátozáshoz képest előrelépést jelent a hatályos szabályozás, fontos hangsúlyozni azt is, hogy a választójoghoz való képesség vizsgálata objektív vizsgálati módszerekkel nem lehetséges, ezért arra sem a szakértők, sem a bíróságok nincsenek és nem is lehetnek felkészülve. Sehol a világon nem léteznek adekvát kérdések erre vonatkozóan, mivel a választójog gyakorlását alapvetően szimpátia, családi hagyományok, egyéni preferenciák és egyéb szubjektív szempontok döntik el. Másrészt, a szabályozás értelmében értelmi fogyatékossággal élő emberek esetében a választójoghoz való képesség vizsgálatára kizárólag a gondnokság alá helyezési eljárásban kerülhet sor, azaz csak azon értelmi fogyatékossággal élő emberek választójoghoz való képessége kerül vizsgálat alá, akiknek a cselekvőképességéről dönt a bíróság. Következésképp, a fogyatékosságügyi civil szervezetek álláspontja szerint ezen csoportot nemcsak a társadalom ép állampolgáraival, hanem a többi, gondnokság alatt nem álló értelmi fogyatékossággal élő állampolgárral szemben is hátrányos megkülönböztetés éri, hiszen csak az ő választójoguk vizsgálatára kerül sor. A civil szervezetek ezért a választójogi szabályok további módosítását szorgalmazzák. Fentieken túl, ahogy az előző pontban már volt róla szó, az Egyezmény cselekvőképességre vonatkozó rendelkezései nyomós okot szolgáltattak a Polgári Törvénykönyv vonatkozó részének felülvizsgálatához. A hatályba nem lépett évi Ptk. már tükrözte az Egyezmény jelentette paradigmaváltást. A évi szabályozás a nagykorú személyek tekintetében megszüntette volna a cselekvőképesség kizárásának lehetőségét. A cselekvőképességet korlátozó gondnokságot pedig az előzetes jognyilatkozattal és a támogatott döntéshozatallal együtt a nagykorú személyek döntéshozatalát elősegítő jogintézményként definiálta volna. A cselekvőképesség korlátozására is csak akkor kerülhetett volna sor, ha más, a cselekvőképességet nem korlátozó intézkedés nem vezetett volna eredményre. Emellett a évi Ptk. előírta, hogy a cselekvőképesség korlátozására irányuló határozatnak összetett szükség szerint orvosi, gyógypedagógiai és pszichológiai vizsgálatot is magában foglaló szakértői véleményen kellett volna alapulnia. A szabályozás abból indult ki, hogy az érintett személy kommunikációjának módja, annak akadályozottsága önmagában nem lehet a cselekvőképesség korlátozásának
7 7 oka. A bíróság csak azokban a különleges esetekben jogosíthatta volna fel a gondnokot a gondnokolt helyetti eljárásra, ha összetett szakértői vizsgálaton alapuló vélemény alátámasztotta, hogy a gondnok az adott üggyel vagy ügycsoporttal kapcsolatban a fogyatékos személyekkel való kommunikáció terén járatos szakember közreműködésével sem képes a gondnokoltjával olyan kommunikációra, amely szükséges volna ahhoz, hogy a gondnok a gondnokolt jognyilatkozatával összefüggésben előzetes beleegyezéséről vagy utólagos jóváhagyásának megadásáról határozzon és a gondnokolt jogainak védelme más módon nem biztosítható. A évi Ptk. részletesen szabályozta a támogatott döntéshozatal jogintézményét. Ennek értelmében a bíróság meghatározott ügycsoportokra támogató személyt nevezhetett volna ki a jognyilatkozatának megtételekor értelmi képessége, pszichés állapota vagy szenvedélybetegsége miatt segítségre szoruló nagykorú személy számára. A támogatott döntéshozatal a cselekvőképességet nem érintette volna. Támogatóul a támogatott személlyel bizalmi viszonyban álló személyt nevezett volna ki a bíróság (a bizalmi viszony fennállását tanúsítani kellett volna). Ilyen személy hiányában került volna sor hivatásos támogató kirendelésére. A évi szabályozás lehetővé tette volna, hogy az érintett előzetes jognyilatkozatban nevezze meg, hogy ha arra sor kerülne, kit szeretne támogatóul. A Polgári Törvénykönyvről szóló évi V. törvény (a továbbiakban: új Ptk.) szintén jelentősen módosítja a cselekvőképességre vonatkozó rendelkezéseket, továbbviszi a évi szabályozás több elemét, de azt egy az egyben nem veszi át. A évi és a évi szabályozás közötti legjelentősebb különbség, hogy a évi Ptk. nem szünteti meg nagykorú személyeknél a cselekvőképesség kizárásának lehetőségét, igaz szigorítja annak feltételeit. A szabályozás értelmében ugyanis a cselekvőképesség korlátozása teljes vagy részleges lehet. A cselekvőképességet teljesen korlátozó gondnokság alá helyezés tulajdonképpen a jelenlegi cselekvőképességet kizáró gondnokságot jelenti. Azt maga az új Ptk. indokolása is elismeri, hogy az új szabályozás a cselekvőképességet kizáró gondnokság intézményének elnevezését annak negatív kicsengése miatt módosítja cselekvőképességet teljesen korlátozó gondnokságra. A cselekvőképességet teljesen korlátozó gondnokság alá helyezésre csak akkor kerülhet sor, ha az érintett védelmében a cselekvőképesség részleges korlátozása, azaz az ügycsoportos korlátozás nem elegendő. Az új Ptk. megszünteti a nagykorú személyeknél a cselekvőképesség általános korlátozásának lehetőségét. A bíróságnak minden esetben meg kell határoznia, hogy mely ügycsoportokban korlátozza az érintett cselekvőképességét. A cselekvőképesség korlátozásának szükségességét ügycsoportonként indokolni is kell. Az új Ptk. már példálódzó jelleggel sem sorolja fel, hogy mely ügycsoportokban képzelhető el a korlátozás, hanem a bírói gyakorlatra bízza annak kidolgozását. A bíró így az érintett speciális körülményeihez igazodva igen szűk körben is rendelkezhet a cselekvőképesség korlátozásáról (pl. nem az érintett személyét érintő valamennyi ügyben rendeli el a cselekvőképesség korlátozását, hanem csak az egészségügyi jognyilatkozatok megtételében). Az Egyezmény szellemiségével összhangban tovább erősödik az új Ptk.-ban is az az elv, hogy az érintettek cselekvőképességét csak annyiban és annyi időre korlátozzák,
8 8 ameddig az feltétlenül szükséges. Az értelmi fogyatékosság önmagában nem eredményezheti a cselekvőképesség korlátozását. A jelenleg hatályos szabályozás a belátási képesség csökkenésének, hiányának okaként a pszichés állapotot, a szellemi fogyatkozást és a szenvedélybetegséget nevesíti. Ezek helyett az új Ptk.- ban már a mentális zavar kifejezés szerepel, mint a pszichés elváltozások összességét lefedő fogalom. A cselekvőképesség részleges vagy teljes korlátozásához ugyanakkor nem elég a mentális zavar következtében a belátási képesség nagymértékű csökkenése (részleges korlátozás) vagy tartós, teljes körű hiánya (teljes korlátozás). A bíróságnak ezeken felül vizsgálnia kell az érintett személy egyéni körülményeit, családi, társadalmi kapcsolatait is. Ebből adódóan nem kizárólag az képezi a vizsgálat tárgyát, hogy a személy önállóan el tud-e járni, hanem az is, hogy családja, támogató közege segítségével el tud-e járni. Így előfordulhat, hogy ugyanolyan mentális, egészségi állapotban lévő személyek közül az egyik esetében indokolt lesz a cselekvőképesség korlátozása, a másik esetében viszont nem, mert utóbbi személynek van olyan támogató közege, családi és egyéb kapcsolatai, amelyek révén képes részt venni a társadalmi életben. A teljes és a részleges korlátozásnál is kötelező felülvizsgálatot ír elő az új Ptk. (Jelenleg azoknál a kizáró gondnokság alatt állóknál, akiknek állapota véglegesnek tekinthető, nincs felülvizsgálat.) Az új Ptk. a nagykorú személyek döntéshozatalának segítésére a évi szabályozással nem teljesen azonos módon, de bevezeti a támogatott döntéshozatal jogintézményét. A támogatott döntéshozatal az érintett cselekvőképességének érintetlenül hagyása mellett biztosít segítséget a belátási képességének kisebb mértékű csökkenése miatt döntéseiben támogatásra szoruló személyeknek. Az előzetes jognyilatkozat körében az új Ptk. értelmében a leendő gondnok személyéről lehet nyilatkozni, a támogató személyéről nem. (Az új Ptk. cselekvőképességi szabályairól és a támogatott döntéshozatalról a következő részben részletesen szó lesz.) II. Az új Polgári Törvénykönyv cselekvőképességre vonatkozó szabályai 1. Bevezetés A Polgári Törvénykönyvről szóló évi V. törvény (Ptk.) Második Könyve abból az elvből indul ki, hogy a cselekvőképesség mindenkit megillet, akinek cselekvőképességét a törvény, vagy törvény alapján a bíróság gondnokság alá helyező ítélete nem korlátozza. A cselekvőképesség érvényes jognyilatkozatok megtételére vonatkozó képességet jelent. Aki cselekvőképes maga köthet szerződést. Változatlanul megkülönbözteti a Ptk. a kiskorúság miatti korlátozottan cselekvőképességet és cselekvőképtelenséget, illetve a nagykorú személyek cselekvőképességének korlátozását.
9 9 Az új Ptk. cselekvőképességi szabályainak alapelve, hogy a cselekvőképesség korlátozására csak a feltétlenül szükséges esetekben, a feltétlenül szükséges mértékben és ideig kerüljön sor. 2. A kiskorúság miatti cselekvőképtelenség és korlátozott cselekvőképesség (Ptk. Második Könyv 2:10. -2:18. ) A kiskorúak tekintetében az új Ptk. jelentős változásokat nem hoz. Kiskorú az, aki a tizennyolcadik életévét még nem töltötte be, kivéve, ha házasságot kötött. (A házasság nagykorúságot eredményez.) A korlátozottan cselekvőképes kiskorú (aki a 14. életévét betöltötte) általában csak törvényes képviselőjének előzetes beleegyezésével, vagy utólagos jóváhagyásával tehet érvényes jognyilatkozatot: Önállóan megtehető jognyilatkozatok: - tehet olyan személyes jellegű jognyilatkozatot, amelyre jogszabály feljogosítja; - megkötheti a mindennapi élet szokásos szükségleteinek fedezése körébe tartozó kisebb jelentőségű szerződéseket; - rendelkezhet munkával szerzett jövedelmével, annak erejéig kötelezettséget vállalhat; - köthet olyan szerződéseket, amelyekkel kizárólag előnyt szerez; és - ajándékozhat a szokásos mértékben. Cselekvőképtelen az a kiskorú, aki a tizennegyedik életévét nem töltötte be. Az új Ptk. is biztosítani kívánja, hogy a cselekvőképtelen és a korlátozottan cselekvőképes kiskorú olyan mértékben, amennyiben ezt belátási képessége, ítélőképessége lehetővé teszi, részt vehessen a személyét és vagyonát érintő kérdések meghozatalában, összhangban a Gyermek jogairól szóló New York-i Egyezményben (kihirdette: évi LXIV. törvény) foglaltakkal. Akár korlátozottan cselekvőképes, akár cselekvőképtelen kiskorúról van szó, a törvény a gyámhatóság jóváhagyásához köti a nagyobb jelentőségű vagyoni ügyekben a törvényes képviselő jognyilatkozatának érvényességét. Kiskorúak esetében változás, hogy a kiskorú személy cselekvőképességének korlátozása bírói ítélettel csak a tizenhetedik életévének betöltése után lehetséges, hatálya a nagykorúság elérésekor áll be (teljes korlátozás vagy részleges korlátozás lehet). A jogalkotó abból az orvosszakmai megfontolásból indult ki, hogy tinédzser korban még nagymértékben kialakulóban, változóban van a személyiség, jellemzőbbek a kilengések, a szélsőségesebb viselkedés. Nehezen állapítható meg, hogy a cselekvőképesség korlátozására a nagykorúság elérésével szükség lesz-e és milyen mértékben. 3. Nagykorú személy cselekvőképességének korlátozása (Ptk. Második Könyv 2:19. -2:24. ) Lényeges változás hogy az új Ptk. nem ad lehetőséget nagykorú személyek cselekvőképességének általános korlátozására, a cselekvőképesség csak a bíróság által meghatározott ügycsoportban korlátozható.
10 10 A cselekvőképesség korlátozása kétféle lehet: teljes korlátozás (ami lényeges kivételekkel a kizáró gondnokságnak felel meg) és részleges korlátozás (ami mindig ügycsoportos korlátozást jelent). A változásnak megfelelően a gyámhatóságnak az új Ptk. hatálybalépését követően elsődlegesen a jelenleg cselekvőképességet kizáró gondnokság alá helyezettek felülvizsgálatát kell elindítania. Ennek ütemezését szintén jogszabály írja elő, amelynek értelmében a gyámhatóságnak évtől öt év alatt minden cselekvőképességet kizáró gondnokság alá helyezésről szóló, felülvizsgálati kötelezettséget nem tartalmazó határozat felülvizsgálata iránt pert kell indítania a bíróságon. Ugyancsak az új Ptk. szabályai szerint a felülvizsgálathoz igazodóan minden gondnokság alá helyezettet felül kell vizsgálni. (A Ptk. hatálybalépése előtt hozott, felülvizsgálati kötelezettséget tartalmazó határozatok esetén a felülvizsgálati eljárást a bírósági határozatban megjelölt időpontban, de legkésőbb a Ptk. hatálybalépésétől számított öt éven belül kell a gyámhatóságnak megindítania.) Lényeges szabály, hogy a gondnokság alá helyezés nem szólhat határozatlan időre, a bíróságnak mindig meg kell határoznia a kötelező felülvizsgálat időpontját, akár teljes, akár részleges korlátozásról van szó, tekintettel arra, hogy a gondnokolt személy állapota, körülményei az idő múlásával változhatnak. A kötelező felülvizsgálati eljárást a gyámhatóságnak kell megindítania.(ez természetesen nem jelenti azt, hogy a gondnokság megszüntetésére irányuló per megindítására jogosult személyek a gondnokolt együtt élő házastársa, élettársa, egyenesági rokona, testvére, gyámhatóság, ügyész, illetve maga a gondnokolt is bármikor ne kérhetnék a gondnokság megszüntetését vagy módosítását.) A Ptk. a cselekvőképesség korlátozásának feltételeinél új kifejezést mentális zavar használ, ez a fogalom írja le a pszichés elváltozásokat, amelynek következtében szükségessé válhat a gondnokság alá helyezés. Fontos törvényi követelmény, hogy a cselekvőképesség teljes korlátozására csak akkor kerülhet sor, ha az érintett személy jogainak védelmére a cselekvőképesség részleges korlátozása nem elégséges, vagyis az élet valamennyi területén igazolhatóan szüksége van arra, hogy helyette eljárjanak. A cselekvőképességet kizáró gondnokság mint elnevezés megszűnik. A cselekvőképesség teljes korlátozása esetén a cselekvőképtelen nagykorú jognyilatkozata semmis, nevében gondnoka jár el, kivéve a cselekvőképtelen nagykorú által kötött és teljesített csekély jelentőségű szerződés, amelynek megkötése a mindennapi életben tömegesen fordul elő és különösebb megfontolást nem igényel. A gondnoknak a véleménynyilvánításra képes cselekvőképtelen nagykorú kívánságát az őt érintő jognyilatkozata megtétele előtt meg kell hallgatnia és lehetőség szerint figyelembe kell vennie. A bíróság cselekvőképességet teljesen korlátozó gondnokság alá azt a nagykorút helyezi, akinek az ügyei viteléhez szükséges belátási képessége mentális zavara következtében tartósan, teljeskörűen hiányzik, és emiatt egyéni körülményeire, valamint családi és társadalmi kapcsolataira tekintettel gondnokság alá helyezése indokolt.
11 11 A bíróság cselekvőképességet részlegesen korlátozó gondnokság alá azt a nagykorút helyezi, akinek ügyei viteléhez szükséges belátási képessége mentális zavara következtében tartósan vagy időszakonként visszatérően nagymértékben csökkent, és emiatt egyéni körülményeire, valamint családi és társadalmi kapcsolataira tekintettel meghatározott ügycsoportban gondnokság alá helyezése indokolt. A cselekvőképességet részlegesen korlátozó ítéletben a bíróságnak meg kell határoznia azokat a személyi, illetve vagyoni jellegű ügycsoportokat, amelyekben a cselekvőképességet korlátozza. A bíróságnak a cselekvőképesség ügycsoportonkénti korlátozásáról személyre szabottan, a gondnokság alá helyezendő személy életkörülményeit vizsgálva kell döntenie, szükséges a családi és társas kapcsolatok feltérképezése is. A törvény még példálózó jelleggel sem sorolja fel azokat az ügycsoportokat, amelyek vonatkozásában a bíróság ítéletében a cselekvőképességet korlátozhatja, lehetővé téve azt, hogy a gyakorlat az egyéni életkörülményekhez jobban alkalmazkodjon. A cselekvőképességében részlegesen korlátozott személy minden olyan ügyben önállóan tehet érvényes jognyilatkozatot, amely nem tartozik abba az ügycsoportba, amelyben cselekvőképességét a bíróság korlátozta. A cselekvőképességében részlegesen korlátozott személynek a bíróság ítéletében meghatározott ügycsoportokra vonatkozó jognyilatkozatának érvényességéhez gondnokának hozzájárulása szükséges. Ha a cselekvőképességében részlegesen korlátozott személy cselekvőképessé válik, maga dönt függő jognyilatkozatainak érvényességéről. A cselekvőképességében részlegesen korlátozott személy és gondnoka közötti vitában a gyámhatóság dönt. A cselekvőképességében részlegesen korlátozott személy a bíróság ítéletében meghatározott ügycsoportok tekintetében a gondnoka hozzájárulása nélkül - tehet olyan személyes jellegű jognyilatkozatot, amelyre jogszabály feljogosítja; - megkötheti a mindennapi élet szokásos szükségleteinek fedezése körébe tartozó kisebb jelentőségű szerződéseket; - rendelkezhet jövedelme bíróság által meghatározott hányadával; annak erejéig kötelezettséget is vállalhat; - köthet olyan szerződéseket, amelyekkel kizárólag előnyt szerez; és - ajándékozhat a szokásos mértékben. Ha a cselekvőképességében részlegesen korlátozott személy érdekeinek védelme, károsodástól való megóvása azonnali intézkedést igényel, a gondnok a hozzájárulását igénylő ügyekben önállóan eljárhat, az érintett személy helyett jognyilatkozatot tehet. Erről a cselekvőképességében részlegesen korlátozott személyt és a gyámhatóságot késedelem nélkül tájékoztatnia kell. Önmagában a belátási képesség csökkenése nem elegendő ok a cselekvőképesség korlátozására, nem csak azt kell vizsgálni, hogy a személy képes-e önállóan ügyei megfelelő vitelére, hanem azt is, hogy a belátási képesség csökkenése esetén környezete, családja elegendő segítséget tud-e nyújtani számára.
12 12 Garanciális elv, hogy nem korlátozható a személy cselekvőképessége, ha adott esetben kevésbé korlátozó rendelkezés is megfelelő védelmet nyújthat. A támogatott döntéshozatal lehetőségének bevezetésével lehetőség van arra, hogy a belátási képesség kisebb mértékű csökkenése esetén a bíróság a gondnokság alá helyezés iránti keresetet elutasítsa, és javaslatot tegyen a gyámhatóságnak támogató kirendelésére. (A támogatott döntéshozatallal összefüggő részletes szabályokat a következő rész tartalmazza.) A cselekvőképességében részlegesen korlátozott személy és gondnoka jognyilatkozatának, továbbá a cselekvőképtelen nagykorú gondnoka jognyilatkozatának érvényességéhez a gyámhatóság jóváhagyása szükséges, ha a jognyilatkozat a cselekvőképességében részlegesen korlátozott vagy cselekvőképtelen nagykorú - tartására; - öröklési jogviszony alapján őt megillető jogára vagy terhelő kötelezettségére; - nem tehermentes ingatlanszerzésére, ingatlana tulajdonjogának átruházására vagy bármely módon történő megterhelésére; - gyámhatóságnak átadott vagyonára; vagy - a gondnokot kirendelő határozatban megállapított összeget meghaladó értékű vagyontárgyára vonatkozik. A cselekvőképességében a vagyoni ügyeit érintően korlátozott személy és a gondnoka közös kérelmére a gyámhatóság kivételesen indokolt esetben hozzájárulhat az érintett személy vagyona terhére - az érintett személy leszármazója önálló háztartásának alapításához, fenntartásához vagy más fontos célja eléréséhez, ha a támogatás mértéke a leszármazó a hozzájárulás időpontjában fennálló állapot és érték szerinti törvényes örökrészének felét nem haladja meg; vagy - ingyenes juttatáshoz, jogokról ellenérték nélküli lemondáshoz vagy közcélra történő felajánláshoz, ha a jogügylet az érintett személy megélhetését nem veszélyezteti. - Nincs szükség a gyámhatóság jóváhagyására, ha a cselekvőképességében részlegesen korlátozott vagy cselekvőképtelen nagykorú ingatlantulajdonának megterhelésére az ingatlan ellenérték nélküli megszerzésével egyidejűleg, az ingyenes juttatást nyújtó személy javára történő haszonélvezet alapításával kerül sor. - Nincs szükség a gyámhatóság jóváhagyására, ha a jognyilatkozat érvényességét bírósági vagy közjegyzői eljárásban elbírálták. 4. Gondnokság alá helyezési eljárást megelőző intézkedések (Ptk. Második Könyv 2:25. -2:27. ) Ha cselekvőképességet érintő gondnokság alá helyezés látszik indokoltnak, és az érintett személy vagyonának védelme sürgős intézkedést igényel, a gyámhatóság a vagyonra vagy annak egy részére zárlatot rendel el, és ezzel egyidejűleg zárgondnokot rendel ki. Azonnali intézkedést igénylő esetben a gyámhatóság ideiglenes gondnokot rendelhet annak a nagykorúnak, akinek a cselekvőképességét érintő gondnokság alá
13 13 helyezése látszik indokoltnak, és személyének vagy vagyonának védelme zárlat elrendelésével vagy más módon nem lehetséges. A gyámhatóság az ideiglenes gondnokot kirendelő határozatában megjelöli, hogy az ideiglenes gondnok mely ügyekben vagy ügycsoportokban jogosult jognyilatkozatot tenni. A gyámhatóságnak a zárlat elrendelését vagy az ideiglenes gondnokrendelést követő nyolc napon belül a gondnokság alá helyezési pert meg kell indítania. A bíróságnak legkésőbb a keresetindítástól számított harminc napon belül a zárlatot vagy az ideiglenes gondnokrendelést hivatalból felül kell vizsgálnia. 5. Gondnokság alá helyezés (Ptk. Második Könyv 2:28. -2:30. ) A gondnokság alá helyezési per megindítására jogosultak köre kibővült: nemcsak a nagykorú együtt élő házastársa, de élettársa is jogosult perindításra valamint egyenesági rokona, testvére, továbbá a kiskorú személy esetén a törvényes képviselője is. Perindításra jogosult még a gyámhatóság, illetve az ügyész is. Ha a gondnokság alá helyezés szükségességéről a gyámhatóság tudomást szerez, a gondnokság alá helyezési eljárást meg kell indítania, ha a perindításra jogosult hozzátartozók a gyámhatóságnak a keresetindítás szükségességéről való tájékoztatását követő hatvan napon belül nem teszik meg. 6. A gondnokrendelés, a gondnok jogai és kötelezettségei (Ptk. Második Könyv 2: ) A) A gondnok személye, kirendelése A gondnokság alá helyezett személy részére a gondnokot a gyámhatóság rendeli ki. A gyámhatóság számára azonban a törvény egyrészt meghatározza, hogy kit nem rendelhet gondnokul, másrészt a nagykorú, cselekvőképes, gondnoki tisztséget vállalók között kötelező sorrendet állapít meg: Nem lehet gondnokul rendelni azt, akit a gondnokság alá helyezett személy előzetes jognyilatkozatában kizárt a gondnokul jelölhető személyek közül vagy akinek személye ellen egyéb módon kifejezetten tiltakozik; vagy akinek gondnokul rendelése a gondnokság alá helyezett személy érdekeivel ellentétes. Gondnokul ha ez az érdekeivel kifejezetten nem ellentétes a gondnokság alá helyezett személy által az előzetes jognyilatkozatában megjelölt vagy a gondnok kirendelése iránti eljárásban az érintett által megnevezett személyt kell kirendelni. Ha ez nem lehetséges, elsősorban a gondnokság alá helyezett személlyel együtt élő házastársat, élettársat kell gondnokul kirendelni. Ha az érintettnek nincs ilyen hozzátartozója, vagy a házastárs, az élettárs kirendelése veszélyeztetné a gondnokság alá helyezett személy érdekeit, a gyámhatóság gondnokul olyan személyt rendel ki, aki a gondnokság ellátására az összes körülmény figyelembevételével alkalmas. A gondnok rendelésénél az arra alkalmas személyek közül előnyben kell részesíteni a szülőket vagy a szülők által a haláluk esetére közokiratban vagy végrendeletben megnevezett személyt, ilyenek hiányában azokat a
14 14 hozzátartozókat, akik szükség esetén a személyes gondoskodást is el tudják látni. Ha a gondnok az előzőekben foglaltak alapján nem rendelhető ki, a gondnokság alá helyezett személy számára hivatásos gondnokot kell rendelni. Kivételes esetekben többes gondnokrendelésre kerülhet sor, és rendelkezik a törvény arról is, hogy ilyen esetekben hogyan oszlik meg a gondnokok feladatköre: - A gondnokság alá helyezett személy mindkét szülője vagy két közeli hozzátartozója vállalja a gondnokságot. Ebben az esetben közös kérelemre lehetőség van a feladatkörök megosztására, ennek hiányában a gondnokok jogköre azonos, együttesen és önállóan is eljárhatnak. - A gondnokság alá helyezett személy vagyonának vagy vagyona meghatározott részének kezelése vagy egyes más ügyeinek intézése külön szakértelmet igényel, ebben az esetben a gyámhatóság minden esetben meghatározza a gondnokok feladatkörének megosztását. A távol levő vagy más okból akadályozott gondnok mellé a gyámhatóság a gondnokolt részére szükség szerint helyettes gondnokot is rendelhet. A helyettes gondnok az azonnali intézkedést igénylő ügyekben járhat el. B) A gondnoki tisztség megszűnése A gondnoki tisztség megszűnhet felmentéssel, ha - a gondnokság alá helyezést a bíróság megszüntette; - a gondnokolt meghalt; - a gondnok fontos okból a felmentését kéri; vagy - utóbb keletkezik olyan kizáró ok, amely a gondnok kirendelésének akadályát jelentette volna. A gyámhatóság a gondnokot a tisztségéből elmozdítja, ha a gondnok - a kötelezettségét nem teljesíti; - nem az előzetes jognyilatkozatban foglaltak szerint jár el; vagy - egyéb olyan cselekményt követ el, amellyel a gondnokolt érdekeit súlyosan sérti vagy veszélyezteti. Azonnali intézkedést igénylő esetben a gyámhatóság a gondnokot az elmozdítást megelőzően a tisztségéből felfüggeszti. C) A gondnok tevékenysége Alapjaiban nem változnak a gondnok tevékenységére vonatkozó szabályok: A gondnok a cselekvőképesség teljes korlátozása esetén, vagy azon ügycsoportok tekintetében látja el a gondnokolt törvényes képviseletét, amelyekre a bíróság döntésének megfelelően a gyámhatóság kirendelte. A gondnok a gondnokolt vagyonának kezelésére akkor jogosult, ha a bíróság az érintett személy cselekvőképességét teljesen vagy a jövedelméről vagy a vagyonáról való rendelkezésben korlátozta. Ha a gondnokolt előzetes jognyilatkozatában meghatározta, hogy a cselekvőképességének korlátozása esetén a gondnoka egyes személyes és vagyoni
15 15 ügyeiben miként járjon el, a gondnoknak a feladatait ennek figyelembevételével kell ellátnia. A gondnok nem kötelezhető a gondnokolt gondozására, de önként vállalhatja azt. A törvény az eddigi szabályoktól eltérően kifejezetten rendelkezik a gondnok felelősségéről arra az esetre, ha jogkörét túllépi. Ha a gondnok a jogkörét túllépve jár el, jognyilatkozata harmadik személlyel szemben hatályos, de köteles a gondnokoltnak okozott kárt a szerződésen kívül okozott károkért való felelősség szabályai szerint megtéríteni. D) A gondnok tevékenységének felügyelete A cselekvőképesség teljes vagy a vagyoni ügyekre vonatkozó részleges korlátozása esetén a gondnok a gyámhatóság felhívására köteles a gondnokolt vagyontárgyait a gyámhatóságnak átadni, ha azokat a folyó kiadásokra nem kell készen tartania. A gyámhatóságnak átadott vagyonnal való rendelkezéshez a gyámhatóság jóváhagyása szükséges. A törvény részletesebben szabályozza a gondnok tevékenységét, és az általa adandó számadást. A gondnok tevékenysége ellenőrzésének eszköze a gyámhatóság felé történő beszámolási és számadási kötelezettség. A gondnok tevékenységét a gyámhatóság felügyelete, és ellenőrzése mellett végzi. A gyámhatósági felügyelet annak vizsgálatára terjed ki, hogy a gondnok a vagyonkezelést és a személyes gondozást megfelelően biztosítja-e. A vagyonkezelésnek két alapvető célt kell szolgálnia: egyrészt, hogy megóvja a gondnokság alá helyezett vagyonát (annak teljes körét és állagát) másrészt pedig, hogy e vagyonból biztosítsa a gondnokolt jólétét. A gondnok a működéséről a gyámhatóság felhívására bármikor, eseti felhívás hiányában évente köteles beszámolni a gyámhatóságnak. Ennek során a gondnoknak számot kell adnia a megelőző beszámoló óta eltelt időszakban végzett tevékenységéről, és annak tartalmaznia kell a gondnokolt állapotára vonatkozó megállapításokat is, azért is, mert így a gyámhatóság tudomást szerezhet a gondnokolt állapotában esetleg bekövetkező változásokról, és ezzel összefüggésben a gondnokság alá helyezés megszüntetése, vagy módosítása iránti perindítás szükségességéről. A gondnokolt érdekében a törvény előírja, hogy a gyámhatóság, illetve a gondnok engedélyezni, illetve tűrni köteles, hogy a gondnokolt saját vagyonáról a gondnok és a gyámhatóság által készített dokumentációkba betekinthessen, ha igényli, azokról másolatot készíthessen. A törvény fő szabályként kimondja, hogy a gondnok legalább évente köteles számadásra, azonban differenciál aszerint, hogy ki a gondnok, illetve mekkora vagyona van a gondnokoltnak. Közeli hozzátartozók esetében a gyámhatóság indokolt esetben felmentheti a gondnokot a rendszeres számadási kötelezettség alól, illetve egyszerűsített számadást is engedélyezhet. A hivatásos gondnok kivételével nem köteles a gondnok rendes vagy egyszerűsített éves számadásra, ha a gondnokoltnak nincs vagyona, és jövedelme nem haladja meg a jogszabályban meghatározott mértéket.
16 16 Akár hozzátartozó, akár hivatásos gondnok látja el a gondnoki tisztséget, a gyámhatóság a gondnokot indokolt esetben különösen, ha a gondnokolt vagyonának veszélyeztetésére utaló körülményeket észlel eseti, tehát rendkívüli számadásra kötelezheti. Eseti számadás előírását a gondnokolt (megbízottja) is kezdeményezheti. Erre vonatkozó megbízást adhat a gondnokolt még cselekvőképes állapotban készített előzetes jognyilatkozatában. A végszámadásra vonatkozóan a törvény úgy rendelkezik, hogy a gondnok a tisztségének megszűnését követő tizenöt napon belül köteles a gyámhatóságnak az általa kezelt vagyonról végszámadást előterjeszteni. Ha a gondnoki tisztség azért szűnik meg, mert a bíróság a gondnokság alá helyezést vagy a vagyoni ügyek tekintetében a cselekvőképesség korlátozását megszüntette, a gondnok annak tartozik végszámadással, aki a továbbiakban a vagyon felett rendelkezni jogosult. A gondnokkal szemben számadási kötelezettsége alapján támasztható követelések a gondnokot a vagyonkezelés alól felmentő határozat közlésétől számított egy év alatt évülnek el. 7. A hivatásos gondnokra vonatkozó előírások (Ptk. Második Könyv 2:31. (5) bek., Gyvt ) Az új Ptk. a hivatásos gondnokok tekintetében nem változtat a jelenleg hatályos szabályokon. Az új Ptk. értelmében hivatásos gondnok az a büntetlen előéletű személy lehet, aki a hivatásos gondnokra vonatkozó képesítési előírásoknak megfelel. A képesítési előírásokat jelenleg a hivatásos gondnoki feladatot ellátó személyek képesítési előírásairól szóló 25/2003. (V. 13.) ESzCsM rendelet tartalmazza. E rendelet helyett a hivatásos gondnokokra vonatkozó képesítési előírásokat a hivatásos támogatókkal együtt egy új miniszteri rendelet fogja majd szabályozni. Hivatásos gondnokul mentális zavarban szenvedő személyekkel foglalkozó jogi személy is kirendelhető; a jogi személy köteles megjelölni azt a személyt, aki a gondnoki teendőket személyében ellátja. A kijelölt személynek meg kell felelnie a hivatásos gondnokra vonatkozó képesítési előírásoknak. A gyermekek védelméről és a gyámügyi igazgatásról szóló évi XXXI. törvény (a továbbiakban: Gyvt.) azonban a jelenleginél részletesebb szabályokat fog tartalmazni március 15-étől a hivatásos gondnokok tekintetében. (A Gyvt. módosítását az új Ptk.-hoz kapcsolódó többi ágazati törvény módosításával együtt, a T/ számú törvényjavaslat keretében jelenleg tárgyalja az Országgyűlés.) A Gyvt. módosítása abból indul ki, hogy a gondnok személyének, tevékenységének alapvető jelentősége van a gondnokság alá helyezett személyek szempontjából, ezért indokolt, hogy a hivatásos gondnokokra vonatkozó alapvető szabályok (foglalkoztatásuk, hány gondnokolt tekintetében láthatják el feladatukat stb.) törvényi szinten nyerjenek rendezést. Ezeket a szabályokat ugyanis jelenleg kormányrendelet, a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet tartalmazza. Fontos szempont volt továbbá, hogy a hivatásos gondnokokra és a hivatásos támogatókra vonatkozó rendelkezések egymással összhangban szülessenek meg. Emellett a járások kialakításával 2013 januárjától a hivatásos gondnokok a települési önkormányzatoktól a megyei kormányhivatalok szociális és gyámhivatalaihoz kerültek. A különböző (megbízási-, munka-, kormányzati szolgálati-) jogviszonyban
17 17 álló, igen eltérő díjazásban részesülő hivatásos gondnokok helyzetének egységesebb rendezése fontos feladat a gondnokság alatt álló személyek törvényes képviseletének biztosítása, így a személyüket és vagyonukat érintő ügyek intézése szempontjából. A Gyvt. meghatározza, hogy a hivatásos gondnok a Kormány által kijelölt szervvel (szociális és gyámhivatallal) kormányzati szolgálati jogviszonyban vagy munkavégzésre irányuló egyéb jogviszonyban áll, kivéve, ha hivatásos gondnokul a Ptk. alapján mentális zavarban szenvedő személyekkel foglalkozó jogi személyt rendel ki a gyámhatóság. Munkaviszonyban tehát március 15-től már nem foglalkoztathatóak a hivatásos gondnokok, vagy főállásban, kormányzati szolgálati jogviszonyban láthatják el tevékenységüket vagy munkavégzésre irányuló egyéb jogviszonyban (tipikusan megbízási szerződéssel). A kormányzati szolgálati jogviszonyban álló hivatásos gondnokok illetménye a közszolgálati tisztviselőkről szóló évi CXCIX. törvény alapján kerül megállapításra. A hivatásos gondnok tevékenységet munkavégzésre irányuló egyéb jogviszonyban ellátó személyek díjazására eddig nem volt jogszabályi előírás. A Gyvt. módosítása kimondja, hogy díjazásukat úgy kell megállapítani, hogy annak összege gondnokoltanként a gondnoki feladatok mértéke alapján az öregségi nyugdíj mindenkori legkisebb összegének legalább 10%-át elérje. A hivatásos gondnoki feladatokat ellátni kívánó személynek igazolnia szükséges, hogy büntetlen előéletű. Törvényi szinten nyer szabályozást továbbá, hogy a hivatásos gondnok egyidejűleg 30 gondnokolt érdekében járhat el, mely esetszám akkor lehet magasabb (35 fő), ha az az adott gondnokoltak igényeinek figyelembevétele alapján a gondnoki feladatok ellátását nem veszélyezteti. Ha a hivatásos gondnoki feladatokat kormányzati szolgálati jogviszonyban álló személy látja el, legfeljebb 45 gondnokoltja lehet. 8. A cselekvőképességre és a gondnokságra vonatkozó régi és új szabályok összehasonlítása A következő táblázat összefoglalja a Polgári Törvénykönyvről szóló évi IV. törvény (régi Ptk.) és a Polgári Törvénykönyvről szóló évi V. törvény cselekvőképességre és gondnokságra vonatkozó szabályai közötti eltéréseket: Régi Ptk. Új Ptk. A kiskorúakra vonatkozó cselekvőképességi szabályok Cselekvőképességi kategóriák: Korlátozottan cselekvőképes kiskorú meghatározása: Korlátozottan cselekvőképes kiskorú jognyilatkozata: - cselekvőképtelen kiskorú - korlátozottan cselekvőképes kiskorú 14. életévét már betöltötte és nem cselekvőképtelen A korlátozottan cselekvőképes kiskorú nyilatkozatának - uaz, nincs változás - uaz, nincs változás Minimális változás: A szokásos mértékű ajándékozással kiegészül
18 18 érvényességéhez ha jogszabály kivételt nem tesz törvényes képviselőjének beleegyezése vagy utólagos jóváhagyása szükséges. Ha a korlátozottan cselekvőképes kiskorú cselekvőképessé válik, maga dönt a függő jognyilatkozatainak érvényességéről. A korlátozottan cselekvőképes kiskorú a törvényes képviselőjének közreműködése nélkül is a) tehet olyan személyes jellegű jognyilatkozatot, amelyre jogszabály feljogosítja; b) megkötheti a mindennapi élet szokásos szükségleteinek fedezése körébe tartozó kisebb jelentőségű szerződéseket; c) rendelkezik munkával szerzett keresményével; keresménye erejéig erre kötelezettséget vállalhat; d) megköthet olyan szerződéseket, amelyekkel kizárólag előnyt szerez. A törvényes képviselő a korlátozottan cselekvőképes kiskorúnak a d) pontban foglaltak szerint ígért vagy adott ajándékot a gyámhatóság engedélyével visszautasíthatja. Ha a gyámhatóság a törvényes képviselő visszautasító nyilatkozatát nem hagyja jóvá, ez a határozata a törvényes képviselő elfogadó nyilatkozatát pótolja. a korlátozottan cselekvőképes kiskorú által önállóan megköthető jognyilatkozatok köre
19 19 Cselekvőképtelen kiskorú meghatározása: A törvényes képviselő a korlátozottan cselekvőképes kiskorú nevében maga is tehet jognyilatkozatokat, kivéve azokat, amelyeknél a jogszabály a korlátozottan cselekvőképes kiskorú saját nyilatkozatát kívánja meg, illetve amelyek a munkával szerzett keresményre vonatkoznak. Cselekvőképtelen az a kiskorú, aki a tizennegyedik életévét nem töltötte be. - uaz, nincs változás Kiskorú cselekvőképességének korlátozása gondnokság alá helyezésssel: A cselekvőképtelen kiskorú jognyilatkozata: 14. életévet betöltött kiskorút a bíróság kizáró gondnokság alá helyezhet. A gondnokság hatálya a nagykorúság elérésével áll be, de a kiskorú már a határozat jogerőre emelkedésével cselekvőképtelenné válik. A cselekvőképtelen kiskorú jognyilatkozata semmis; nevében a törvényes képviselője jár el. A bíróság a kiskorút a 17. életévének betöltése után cselekvőképességet részlegesen vagy teljesen korlátozó gondnokság alá helyezheti. Ha a bíróság kiskorút helyez a cselekvőképességet teljesen korlátozó gondnokság alá, a gondnokság hatálya a nagykorúság elérésével áll be, de a kiskorú már az ítélet jogerőre emelkedésével cselekvőképtelenné válik. -uaz, nincs változás A kiskorú véleményének figyelembevétele: A törvényes képviselőnek a kiskorú személyét és vagyonát érintő jognyilatkozata megtétele során a korlátozott cselekvőképességű, illetve az ítélőképessége -uaz, nincs változás
20 20 Gyámhatósági jóváhagyás a kiskorú törvényes képviselőjének jognyilatkozatához: birtokában lévő cselekvőképtelen kiskorú véleményét figyelembe kell vennie. A törvényes képviselő jognyilatkozatainak érvényességéhez a gyámhatóság jóváhagyása szükséges, ha a jognyilatkozat a) a kiskorút megillető tartásról történő lemondásra, b) a kiskorút örökösödési jogviszony alapján megillető jogokra vagy kötelezettségre; külön is visszautasítható vagyontárgyak öröklésének visszautasítására, c) a kiskorú ingatlantulajdonának átruházására vagy bármely módon történő megterhelésére vonatkozik, ide nem értve azt az esetet, amikor az ingatlan ellenérték nélküli megszerzésével egyidejűleg kerül sor haszonélvezet alapítására, d) a kiskorú külön jogszabály alapján beszolgáltatott vagyonára, e) a kiskorú olyan egyéb vagyontárgyára, illetve vagyoni értékű jogára vonatkozik, amelynek értéke meghaladja a külön jogszabályban meghatározott összeget. Bírósági vagy közjegyzői határozattal elbírált jognyilatkozat érvényességéhez a gyámhatóság jóváhagyása nem szükséges. Nincs érdemi változás: A kiskorú törvényes képviselőjének jognyilatkozata a gyámhatóság jóváhagyásával érvényes a) a kiskorút megillető tartásról történő lemondás; b) a kiskorút öröklési jogviszony alapján megillető jogra vagy őt terhelő kötelezettségre vonatkozó jognyilatkozat és a külön is visszautasítható vagyontárgyak öröklésének visszautasítása; c) a kiskorú nem tehermentes ingatlanszerzése, ingatlana tulajdonjogának átruházása vagy megterhelése; d) a kiskorú gyámhatóságnak átadott vagyonáról való rendelkezés; vagy e) a kiskorú jogszabályban meghatározott összeget meghaladó értékű vagyontárgyáról való rendelkezés esetén. Nincs szükség a gyámhatóság jóváhagyására, ha a kiskorú ingatlanvagyonának megterhelésére az ingatlan ellenérték nélküli megszerzésével egyidejűleg, az ingyenes juttatást nyújtó személy javára történő
Az Egyezmény 1. cikke ugyanakkor, az Egyezmény átfogó céljaként kimondja, hogy:
ÉRTELMI FOGYATÉKOSSÁGGAL ÉLŐK ÉS SEGÍTŐIK ORSZÁGOS ÉRDEKVÉDELMI SZÖVETSÉGE Elnök: Gyene Piroska telefon/fax: 1/411-1356, 1/411-1357 Alapvető Jogok Biztosának Hivatal Budapest Nádor u 22. 1051 levelezési
Útmutató a támogatott döntéshozatal gyámhivatali eljárásrendjéhez, összefoglalt eljárásrend a gyámhivatalok számára. I. Bevezető
Útmutató a támogatott döntéshozatal gyámhivatali eljárásrendjéhez, összefoglalt eljárásrend a gyámhivatalok számára I. Bevezető 1. Az útmutató célja és felépítése Jelen útmutató célja, hogy segítséget
LVIII. ÉVFOLYAM ÁRA: 1105 Ft 3. SZÁM JOGSZABÁLYOK
LVIII. ÉVFOLYAM ÁRA: 1105 Ft 3. SZÁM A LEGFÕBB ÜGYÉSZSÉG HIVATALOS LAPJA BUDAPEST, 2010. március 31. TARTALOM Oldal JOGSZABÁLYOK 2010. évi XV. törvény a Polgári Törvénykönyvrõl szóló 2009. évi CXX. törvény
MAGYAR KÖZLÖNY. 51. szám. A MAGYAR KÖZTÁRSASÁG HIVATALOS LAPJA 2010. április 9., péntek. Tartalomjegyzék. 104/2010. (IV. 9.) Korm.
MAGYAR KÖZLÖNY A MAGYAR KÖZTÁRSASÁG HIVATALOS LAPJA 2010. április 9., péntek 51. szám Tartalomjegyzék 104/2010. (IV. 9.) Korm. rendelet 105/2010. (IV. 9.) Korm. rendelet 106/2010. (IV. 9.) Korm. rendelet